Title: Números en diferents bases
Course: Itinerari de Numeració i Càlcul - 1r d'ESO

Escriure nombres en diferents bases

Treball per parelles.

Material necessari: una bossa amb moltes boletes, un paquet de bossetes de plàstic, un full per escriure i un llapis o bolígraf.

Temps: tres quarts d'hora.

Cada grup de 2 treballarà amb una base diferent, des de base 2 fins a base 9, segons indiqui el professor o professora. Pot ser alguns grups repetireu base.

Apunteu al full els noms dels components de la parella i la base que treballareu.

L'objectiu és escriure tots els nombres enters positius de 0 fins a 50 en base 10 i en la base escollida.

Podeu començar escrivint els nombres, en base deu, formant una columna. A la columna del costat hi escriureu la seva forma en la base corresponent:

base 10 | base ...
1 |
2 |
3 |
4 |
5 |

Procediment per escriure el nombre en una base donada:

Comenceu pel nombre 1, és a dir agafant una boleta, i per a cada nou nombre afegiu una boleta més.
Amb cada nombre de boletes heu de procedir a agrupar-les de tantes en tantes ( el "tantes" és la base que us han dit ) posant-les dins d'una bosseta, i agrupant les bossetes si cal (posant-les dins una altra bosseta), fins que ja no es pugui més. Ordeneu les bossetes de més grans (més boletes) a més petites (menys boletes) i finalment compteu quantes bossetes hi ha de cada tipus i ja podreu escriure les xifres del nombre en la base escollida.

Quan acabeu passareu els vostres resultats al wiki. Per escriure heu de clicar la pestanya "Edita".
Podeu comrovar que no hi hagi cap error utilitzant el convertidor.
No oblideu desar abans de tancar la pàgina wiki.

No oblideu recollir tot el material utilitzat.

Números en diferents bases